Kong Jia

Kong Jia (孔甲) var den fjortende hersker, «keiser», av det halvlegendariske Xia-dynastiet. Han regjerte muligens i 31 år, fra 1879 f.Kr. til 1848 f.Kr..Milton Walter Meyer: China: A Concise History, 2. reviderte utgave, Littlefield Adams Quality Paperbacks, 1994, s. 126.

Ifølge Bambusannalene levde han i Xia-hovedstaden Xihe (西河, «Vest for elven»). 

I sitt tredje regjeringsår var han på jakt i Fufjellene (萯山) i Dongyang (东阳). I det femte regjeringsåret komponerte han sangen «Østlig lyd» (东音), som også kalles «Den brukkede øks' sang» (破斧之歌).

Han skal ha vært svært overtroisk, og i det øvrige svært interessert i alkohol og vakre kvinner. Det var i hans tid at Xia-dynastiet begynte å svekkes, og rikets vasallkonger  (诸侯) begynte å vokse seg sterke.

Referanser

Kategori:Dødsfall i 1848 f.Kr.
Kategori:Kinesiske keisere
Kategori:Xia-dynastiet